Wikiloc - 227. Senderisme en tren: Les Franqueses a La Garriga pel PR C-142 i El Camí pel bosc de Malhivern i vil·la romana de Terrers
Senderisme en tren
Senderisme en tren on Wikiloc
227. Senderisme en tren: Les Franqueses a La Garriga pel PR C-142 i El Camí pel bosc de Malhivern i vil·la romana de Terrers on Wikiloc

227. Senderisme en tren: Les Franqueses a La Garriga pel PR C-142 i El Camí pel bosc de Malhivern i vil·la romana de Terrers
LA TRAVESSA Interessant ruta que combina dues d'anteriors a fi de crear una de nova que uneix dues poblacions del Vallès Oriental, Les Franqueses del Vallès i La Garriga, lligades pel mateix ferrocarril, la línia de Barcelona a Vic i Puigcerdà. - Ruta ST219 Ruta Verda de Les Franqueses del Vallès - Ruta ST226: de Cardedeu a La Garriga per la plana vallesana La caminada uneix el millor tram de la Ruta ST219 (la primera part, la que evita més asfalt) amb la part més interessant de la Ruta ST226, aquella que visita el bosc de Malhivern, la vil·la romana de Terres i les cases modernistes de La Garriga. Es tracta d'una caminada senzilla, ideal per fer en una matinal i que combina la part paisatgística amb la patrimonial.La Garriga mereix dedicar-hi una estona a passejar pels seus carrers tot buscant les diferents cases modernistes escampades pel nucli urbà, tot i que bona part d'elles s'estenen a costat i costat del Passeig, carrer per on entre la nostra proposta. La Garriga celebra el seu mercat setmanal cada dissabte pels carrers que envolten l'església. És un bon dia per acabar la caminada i comprar de proximitat. Si busqueu una experiència més natural tot recorrent camins rurals entre conreus, sense gairebé camins asfaltats ni cimentats, us recomanem de triar la Ruta ST226, la més interessant de les tres propostes. Això sí, feu quina feu, us recomanem de fer-la durant la primavera, quan els camps de cultiu d'aquesta part poc coneguda del vallès verdegen i quan les temperatures encara no són excessives. Durant l'estiu la falta d'ombres on refugiar-nos dels raigs solars pot fer que la caminada es converteixi en una experiència poc plaent. ELS SENDERS La ruta segueix bàsicament el senders PR C-142 a partir de les Les Franqueses fins a Corró d'Amunt (6,3 km), població des d'on seguirem El Camí en el seu tram que creua la plana vallesana fins a La Garriga. Així mateix trobarem durant uns metres el sender GR-97. 1. PR C-142: ruta verda de les Franqueses. ruta circular que surt de Les Franqueses i que vam seguir íntegrament a la Ruta ST219 Ruta Verda de Les Franqueses del Vallès. 2.El Camí: marca pròpia vermella formada per dues "C" juntes i oposades. Seguirem aquestes marques des de Ca l'Aran (Corró d'Amunt) fins a La Garriga (excepte bosc de Malhivern i vil·la romana). 3. GR-97 de la Tordera al Llobregat: sender de gran recorregut que uneix els rius Tordera i Llobregat. El seguirem durant un curt tram. DIFICULTAT Ruta mitjana que discorre per pistes planeres amb escassos desnivells. El recorregut està senyalitzat amb diferents tipus de marques i amb pals indicadors a pràcticament totes les cruïlles. Atesa la gran quantitat de cruïlles i alternatives d'itieneraris, cal estar atents a l'aparell de gps. ELS TRENS INICI: estació de Les Franqueses. La travessa s'inicia a les Franqueses (Vallès Oriental). L'estació es troba al nucli de la població. Disposa de bar i pels seus voltants també hi ha bars i botigues. FINAL: estació de La Garriga. L'estació és a la part de llevant de la ciutat. Abans d'arribar-hi creuarem el centre de la vila on hi trobarem tota mena de serveis. Podeu consultar aquí els horaris dels diferents transports: - RODALIES DE CATALUNYA